በመጨረሻም የመናገር ዕድል የተሰጠው ለዳንኤል ሺበሺ (የቀድሞ አንድነት ፓርቲ አመራር) ሲሆን ፖለቲከኛው ዳንኤልም ተከታዩን ሐሳብ ሰንዝሯል፦ “አሁን ኢሕአዴግ ችግሮችን ለመፍታት እየሞከረ ያለው ሌላ ችግር በመፍጠር ነው፡፡ ንፁሐንን በማሰር፣ በማንገላታት፣ ፍትሕን በመንፈግ፣ በአጠቃላይ በዜጎች ብሶት ላይ ቤንዚን በማርከፍከፍ ለመፍታት ነው፡፡ ይህ አዋጭ መንገድ እንዳልሆነ በተደጋጋሚ ጠቁመናል፤ ዛሬም መልዕክታችን ይኸው ነው፡፡ ፋብሪካ እንዲቃጠል፣ የሰው ህ ሕይወት እንዲጠፋ…. ወዘተ የማናችንም ፍላጎት አይደለም፡፡ አሁን እዚህ ካለው እስረኛ ውስጥ አንድም እንኳን በእዚህ ዓይነት ወንጀል የተሳተፈ አይደለም፡፡ የአመፅ እና የሁከት ተሳትፎ ያልነበረን ንፁሐን ነን! ለዚህች አገር ከአሳሪዎቻችንም ያነሰ ኃላፊነት አይደለም ያለን፡፡ በሆነ ጊዜ እየመጣችሁ የእስረኛውን ሙቀት እየለካችሁ መመለሳችሁ ፈፅሞ ፍትሕ ሊሆን አይችልም፡፡ ማሰር፣ ማሳደድ እና መግደል መፍትሔ ሊሆን አይችልም፡፡ ለአገሬ የሚጠቅም ሐሳብ አለኝ።
